8)   बुधबारखालि हराव बिजनी रेल ष्टेसनआव जादों मोनसे जाथाय। चिरां जिल्लानि बिजनीआव सासे आइजो मैगं फालांगिरिनिफ्राय 500 रां मोनैनि थाखाय जिआरपि जवानआ गाज्रि आखु बाहायो। ब्रह्मपुत्र मेइलजों बिजनीफ्राय गुवाहाटीसिम मैगं लानानै थांनो ओंखारदोंमोन आइजो मैगं फालांगिरिआ। नाथाय, 500 रां घुस मोनजायैनि जाहोनाव जिआरपि प्रनव कुमार गस्वामिआ आइजोखौ गाज्रि आखु दिन्थिनायजों लोगोसे रेलनिफ्राय प्लेटफर्मआव मैगंनि बस्थाखौ गारनानै होनायनि अजद दैखांनाय जादों। माखासे जायगानि सुबुंफोरा रेल पुलिसनि बे गुन्दागिरिनि बागै मिथिनो मोननानै रेल स्टेसनसिम थाङो। जोबथायाव राइजोनि नारसिननायाव रेल पुलिस प्रनव कुमार गस्वामिआ आइजो मैगं फालांगिरिनि खाथिआव निमाहा बिनो गोनां जानायजों लोगोसे 2 रोजा रां होनो गोनां जायो। मख’जाथावदि, आइजो मैगं फालांगिरिनि लोगोआव टिकेट थानायनि उनावबो रेल पुलिसआ बेफोरबादियै गुन्दागिरि खालामदोंमोन।